b'\n_START_ARTICLE_\nSportsML\n_START_PARAGRAPH_\nSportsML ir specializ\xc4\x93ts form\xc4\x81ts zi\xc5\x86u industrijas interes\xc4\x93jo\xc5\xa1ajiem datiem. SportsML ir XML (Extensible Markup Language) standarts sporta datu apmai\xc5\x86ai. T\xc4\x81 Izstr\xc4\x81d\xc4\x81ta, lai b\xc5\xabtu viegli saprotama un izpild\xc4\x81ma. T\xc4\x81 ietver rezult\xc4\x81tus, sacens\xc4\xabbu grafikus un vietas, statistiku u.c. T\xc4\x81 ir vienota sist\xc4\x93ma visiem sporta veidiem, k\xc4\x81 ar\xc4\xab dokument\xc4\x93ta, viegli izmantojama, atv\xc4\x93rta un nepatent\xc4\x93ta. Sporta iez\xc4\xabm\xc4\x93\xc5\xa1anas valoda izmanto standartiz\xc4\x93tas XML konstrukcijas, lai aprakst\xc4\xabtu dokumenta satura elementus, un \xc5\xa1\xc4\xab elementa apraksto\xc5\xa1os atrib\xc5\xabtus. SportsML ir lo\xc4\xa3iska sporta datu reprezent\xc4\x81cija, nevis format\xc4\x93\xc5\xa1ana atbilsto\xc5\xa1am izskatam. SportsML DTD (Document Type Definition) kodols ir veidots t\xc4\x81, lai vienoti aprakst\xc4\xabtu visus sporta veidus. SportsML spraudnis (Plug-in) at\xc4\xbcauj izdev\xc4\x93jam papla\xc5\xa1in\xc4\x81t iesp\xc4\x93jas, lai s\xc4\xabk\xc4\x81k var\xc4\x93tu aprakst\xc4\xabt noteiktu sporta veidu.\n_START_SECTION_\nPar projektu\n_START_PARAGRAPH_\nIPTC (International Press Telecommunications Council) projektu SportsML uzs\xc4\x81ka 2001. gada mart\xc4\x81. SportsML kop\xc5\xa1 t\xc4\x81 laika \xc4\xbcoti att\xc4\xabst\xc4\xabjusies iek\xc4\xbcaujot ar vien vair\xc4\x81k sporta veidu. 2008. gad\xc4\x81 iez\xc4\xabm\xc4\x93\xc5\xa1anas valodas versija 2.0 tika iek\xc4\xbcauta IPTC-G2 standartos.\n_START_SECTION_\nB\xc4\x81zes strukt\xc5\xabra\n_START_PARAGRAPH_\nSaknes elemetns ir <sports-content>, kas satur nepiecie\xc5\xa1amo <sports-metadata> sekciju, kurai seko neviena vai vair\xc4\x81kas sekcijas ar citiem elementiem: <sports-event>, <tournament>, <schedule>, <standing>, <statistic>, <article>. Pirmie pieci elementi satur XML strukt\xc5\xabras uzb\xc5\xabv\xc4\x93tas da\xc5\xbeneda\xc5\xbe\xc4\x81d\xc4\x81s kombin\xc4\x81cij\xc4\x81s no <team> un <player> elementiem. <article> elements satur zi\xc5\x86as.'